آمریکا‌نین پرزیدنتی دونالد ترامپین کورکنی و باشدانیشمانی جرد کوشنرین، اؤلکه‌سی‌نین، سعودی عربیستانا سیلاح ساتیش رقم‌لری‌نین شیشیردیلمه‌سینی ایسته'دیگی ادعا ائدیلیب.
آمریکان ای.بی.سی نیوزین اوچو آغ سارایدان آمریکالی 5 یئتکیلیه اساسلاندیردیغی خبرینه گؤره، آمریکانین سعودی عربیستانینا سیلاح ساتیش رقم‌لری، کوشنرین گؤستریشیله یوکسک گؤستریلیب.
کوشنرین رقم‌لرین شیشیردیلمه‌سی اوچون خاریجی ایشلر و ساوونما ناظیرلیگینه (پنتاگون)باسقی ائتدیگینه ایشاره ائدن شخص‌لر، ساوونما ناظیری جیم متیس'ین ده کوشنرین بو مسئله‌دکی تلاش‌لارینی دستکلدیگینی بیلدیریب.
منبع‌لر، ترامپین سعودی عربیستانی سفرین‌دن قیسا مدت اوّل، می 2017ده میللی امنیت شوراسی‌نین ایجلاسیندا کوشنرین "سعودی عربیستانینا مومکون قدر چوخ سیلاح ساتمالیییق." دئدیگینی بیلدیردی.
آمریکا خاریجی ایشلر و ساوونما ناظیرلیگی‌نین اصلینده سعودی عربیستانینا سیلاح ساتیشی مسئله‌سینده یالنیز تخمینن 15 میلیارد دو‌لارلیق بیر طلب اولدوغونو، بو رقمین نئجه آرتیریلاجاغی باره‌ده کوشنر ایله موشاویره‌ده اولدوق‌لاری قئید ائدیلیب.
آمریکا ایله سعودی عربیستانی آراسیندا الریاض'دا می 2017ده ایمضالاندیغی چات‌دیریلان 110 میلیارد دو‌لارلیق آنلاشما مسئله‌سینده بو گونه قدر چوخ آز مسافه کئچدیگینه دقتی چکن شخص‌لر، سعودی عربیستانی‌نین یالنیز 14.5 میلیارد دو‌لارلیق هلیکوپتر، تانک، گمی، سیلاح و تحصیل اوچون تکلیف مکتوبو و قبولونو ایمضالادیغینی بیلدیریب.
مسئوللار 14.5 میلیارد دو‌لارلیق ساتیشین دا هله باشا چاتمادیغینا دقتی چکدی.
ایکی اؤلکه آراسیندا ایمضا‌لانان سندین بیر فوتوسونو اله کئچیرن ای.بی.سی، سؤزقونوسو آنلاشما‌نین حقوقی باغلایجیلیغینین چوخ ضعیف اولدوغونا دقتی چکدی.
خبرده فیکیرلرینه یئر وئریلن آمریکا نماینده‌لر مجلیسی خاریجی علاقه‌لر شوراسینا دا عضو اولان دموکرات کونگره اویه'سی دیوید سیسیللین، جرد کوشنرین نیه سیلاح ساتیشی رقم‌لرینی شیشیرتدیگینی اورتایا چیخاریلماسی لازیم اولدوغونو وورغولاییب،
کونگره، بو مسئله'نی درین‌دن آراشدیریب، الریاض ایله علاقه‌لریمیزی نظردن کئچیره‌رک سعودی رژیمینه داها آغیر تحریم‌لرین تطبیق اولونماسی اوچون چالیشما‌لی‌دیر و سعودی عربیستانی‌نین یمن'ده بؤیوک بیر اینسانی بحرانا یول آچان آعتراض‌لارینا دستگی کسمه‌لی‌دیر." چاغیریب.
سعودی ژورنالیست جمال قاشیقچی-نین 2 اوکتوبردا سعودی عربیستانی‌نین ایستانبول باش کونسوللوغوندا الریاضدان گلن بیر قروپ طرفین‌دن اؤلدورولدوگونون اورتایا چیخماسی‌نین آردین‌دان آمریکا-سعودی عربیستانی موناسیبت‌لری یئنی‌دن دیقت آلتینا آلینمیشدی.
ترامپ ایسه بیر طرف‌دن سعودی عربیستانینا تحریم ایجرا اولوناجاغینی دیله گتیررکن دیگر طرف‌دن ایکیطرف‌لی موناسیبت‌لری پوزماق ایستمدیگی سیگنالینی وئرمیشدی. ترامپ، بو پروسه'ده سعودی عربیستانینا 110 میلیارد دو‌لارلیق سیلاح ساتیشینی و بو اؤلکه‌نین آمریکایا یاتیریم‌لارینی ساوونموشدو.
